 **Հայաստանի ամերիկյան համալսարան**

**"Վարչական աշխատակցի գերազանց ծառայության համար" մրցանակ**

**Ներածություն**

Հայաստանի ամերիկյան համալսարանը (ՀԱՀ) ներկայացնում է վարչական աշխատակիցների գերազանց ծառայության համար տրվող տարեկան երկու մրցանակ, որոնք կուղեկցվեն դրամական պարգևատրմամբ։ ՀԱՀ-ի համապատասխան հանձնաժողովը կգրանցի առաջադրված թեկնածուներին և կգնահատի նրանց առաջադրումը ըստ "Վարչական աշխատակցի գերազանց ծառայություն" մրցանակի պահանջների։

**Մրցանակի նպատակը**

Համալսարանը անչափ կարևոր է համարում գնահատել այն աշխատակիցների գերազանց ծառայությունը, ովքեր իրենց առօրյա աշխատանքով ցուցաբերում են իրենց նվիրվածությունը համալսարանի ռազմավարության և հիմնարար արժեքների հանդեպ: Հանձնաժողովը հաշվի կառնի վարչական և դասախոսական անձնակազմի, ինչպես նաև ուսանողների առաջարկությունները լավագույն աշխատակիցներին պարգևատրելու նպատակով:

Թեկնածուների առաջադրումը՝ **մինչև 2019թ. դեկտեմբերի 10, 23:59**

Պարգևատրումը կկայանա ՀԱՀ ամանորյա երեկույթի ժամանակ

**Թեկնածուների առաջադրման ընթացակարգ**

* Յուրաքանչյուր ուսանող, վարչական և դասախոսական կազմի անդամ կարող է առաջադրել թեկնածու՝ հետևելով ստորև նշված հղումներին.
  + - [Թեկնածուների առաջադրման թերթիկը (հայերեն)](https://www.surveymonkey.com/r/77XJ7BV)
    - [Թեկնածուների առաջադրման թերթիկը (անգլերեն)](https://www.surveymonkey.com/r/BRYGMHH)
* Թեկանածուներ կարելի է առաջադրել նաև թղթային տարբերակով՝ լրացնելով և ՄՌԿ բաժին ներկայացնելով ՀԱՀ պաշտոնական էջում տեղադրված թեկնածուների առաջադրման թերթիկը (http://aua.am/staff/):
* Մեկ անձը կարող է առաջադրել առավելագույնը երեք թեկնածու:
* Սույն գործընթացն ինքնառաջադրում չի ենթադրում։
* Թեկնածուների առաջադրման վերջնաժամկետն է **2019թ. դեկտեմբերի 10, 23:59-ը:**

**Համապատասխանության չափանիշները**

Մինչ առաջադրման հաստատումը Մարդկային Ռեսուրսների բաժինը կստուգի առաջադրված աշխատակցի համապատասխանությունը ներքոնշյալ չափանիշներին։

Թեկնածուն պետք է՝

* Լինի լրիվ դրույքով աշխատող աշխատակից,
* Ունենա առնվազն 1 տարվա աշխատանքային փորձ ՀԱՀ-ում,
* Ունենա աշխատանքային պարտականությունների գերազանց կատարողական իր աշխատանքային տարիների ընթացքում (ոչ մի կարգապահական տույժ, տարեկան կատարողականի գնահատման լավ արդյունքներ):

**Գնահատման և պարգևատրման գործընթացը**

* Փոխնախագահի կողմից ստեղծված հանձնաժողովը (ներառյալ ՄՌ բաժնի տնօրենը) կուսումնասիրի և կգնահատի առաջադրված թեկնածուների վերաբերյալ ներկայացված փաստաթղթերը:
* Հանձնաժողովը կարող է առաջադրված աշխատակցի անմիջական ղեկավարից պահանջել բնութագիր:
* **Մինչև ս.թ. դեկտեմբերի 10-ը** ստացված բոլոր առաջադրումները կուսումնասիրվեն հանձնաժողովի կողմից՝ ելնելով նախապես հաստատված գնահատման սանդղակից և ապահովելով գնահատման գործընթացի անաչառությունը:
* Հանձնաժողովը կներկայացնի իր առաջարկությունները Փոխնախագահին և Նախագահին **մինչև ս.թ. դեկտեմբերի 16-ը:**
* Պարգևատրումը կկատարվի ՀԱՀ անձնակազմի ամանորյա երեկույթի ընթացքում: